open-index/open-wikipedia-markdown huggingface dataset:
Kanninas ovāls

**Kanninas ovāls** () ir ātrslidošanas ovāls Dienvidkorejā, kurā norisinājās 2018. gada ziemas olimpisko spēļu ātrslidošanas sacensības. 

Tas sastāv no  ātrslidošanas ovāla un 8000 sēdvietām. Celtnei ir trīs stāvi un divi pagraba līmeņi. Sākotnēji ēku plānoja būvēt Kanninas zinātnes parkā, bet vietas trūkuma dēļ to nolēma būvēt Kanninas olimpiskajā parkā, līdzās Kanninas ledus arēnai un Kanninas hokeja centram.

Celtniecība uzsākta 2013. gada septembrī. 2017. gada februārī šeit norisinājās pasaules čempionāts ātrslidošanā.

## Atsauces
Vanagupīte (Mergupes pieteka)

**Vanagupīte**  ir Mergupes labā krasta pieteka Siguldas novadā. 

Tek dienvidrietumu virzienā. Ietek Mergupē augšpus Mālpils.Vanagupīti divreiz šķērso valsts autoceļš V59 (Mālpils–Peļņi), kā arī valsts autoceļš V60 (Mālpils–Zaube–Kliģene).

## Atsauces
Vanagupīte

**Vanagupīte** var būt:

*Vanagupīte - Mergupes pieteka;
*Vanagupīte - Sarjankas pieteka;
*Bēkurupītes cits nosaukums;
*Vonogupeites cits nosaukums.
Tramplīnlēkšana 2018. gada ziemas olimpiskajās spēlēs

**[[Tramplīnlēkšana]] [[2018. gada ziemas olimpiskās spēles|2018. gada ziemas olimpiskajās spēlēs]]** norisinājās Alphensijas tramplīnlēkšanas stadionā. Sacensības notika no 2018. gada 8. līdz 19. februārim. Tika sadalīti 4 medaļu komplekti. Latvijas sportisti šajā sporta veidā nestartēja.

## Kalendārs
Visi laiki ir pēc Dienvidkorejas laika (UTC+9).

## Medaļas

### Vīrieši

### Sievietes


## Medaļu kopvērtējums
Zušupīte (Jūdažu ezera pieteka)

**Zušupīte** (augštecē **Sērupīte**) ir Jūdažu ezera pieteka Siguldas novadā. 

Tek dienvidrietumu virzienā. Ietek Jūdažu ezera dienvidaustrumu krastā. Zušupīti šķērso valsts autoceļš V85 (Jūdaži–Nītaure).

## Atsauces
Vējupīte (ciems)

**Vējupīte** ir ciems Siguldas novada Siguldas pagastā uz austrumiem no Siguldas. Atrodas pagasta centrālajā daļā 3,3 km no pagasta centra Peltēm, 5,7 km no novada centra Siguldas un 57,9 km no Rīgas.

Apdzīvotā vieta atrodas nomaļus no valsts autoceļiem.

## Atsauces
Vējupīte

**Vējupīte** var būt:
* Vējupīte - upe, Gaujas kreisā krasta pieteka
* Vējupīte - mazciems Siguldas pagastā
Kraukļupīte (Vējupītes pieteka)

**Kraukļupīte**  ir Vējupītes kreisā krasta pieteka Siguldas novadā. 

Tek ziemeļu virzienā caur Siguldas pilsētu. Ietek Vējupītē pie Paradīzes kalna. 

## Atsauces
Nurmižupīte

**Nurmižupīte** (arī **Nurmižu upe**)  ir Gaujas kreisā krasta pieteka Siguldas novada Siguldas pagastā. 

Tek ziemeļrietumu virzienā, pie Nurmižiem sagriežoties uz dienvidrietumiem. Lielākā pieteka - Svīķupīte. Ietek Gaujā starp Sautas kalnu un Vilku kalnu. Nurmižupīti šķērso valsts autoceļš V83 (Sigulda–Vildoga–Līgatne), tās krastos atrodas Nurmiži.

Atrodas Gaujas nacionālajā parkā, lielākā daļa Nurmižupītes tecējuma ietilpst Nurmižu gravu rezervāta zonā, kura nav atļauta apmeklētājiem.

## Atsauces
Greba grāvis

**Greba grāvis** ir Lorupes (Matiņu ezera) kreisā krasta pieteka Siguldas novadā.

Izteka no Jūdažu purva. Tek ziemeļu virzienā. Ietek Matiņu ezera dienvidu krastā. Greba grāvi nešķērso valsts autoceļi.

## Atsauces
Svīķupīte

**Svīķupīte** (arī **Kautraka strauts**, **Stemberģupīte**, **Stenberga upe**, **Sviķupīte**, **Šteinberga upe**, **Šteinberģupīte**)  ir Nurmižupītes kreisā krasta pieteka Siguldas novadā. 

Tek ziemeļrietumu virzienā. Ietek Nurmižupītē pie Sautas kalna. Svīķupīti šķērso valsts autoceļš V83 (Sigulda–Vildoga–Līgatne).

## Atsauces
Rāmnieku strauts

**Rāmnieku strauts**  ir Gaujas kreisā krasta pieteka Cēsu un Siguldas novados. 

Tek rietumu virzienā. Ietek Gaujā iepretim Kalnazāģeru dīķim. Rāmnieku strautu nešķērso valsts autoceļi.

## Atsauces
Teides urga

**Teides urga**  ir Teiļupītes kreisā krasta pieteka Siguldas novadā. 

Tek dienvidu-dienvidaustrumu virzienā. Ietek Teiļupītē netālu no tās ietekas Sudā. Teides urgu nešķērso valsts autoceļi.

## Atsauces
Teiļupīte

**Teiļupīte** (arī **Jūdažu upe**) ir Sudas labā krasta pieteka Siguldas novadā. 

Izteka - no Jūdažu ezera. Tek dienvidu virzienā. Ietek Sudā pie Lejasjaunzemju mājām. 

## Atsauces
Umerupīte

**Umerupīte**  ir Teiļupītes kreisā krasta pieteka Siguldas novadā. 

Tek dienvidaustrumu virzienā. Ietek Teiļupītē pie Tilgaļu mājām. Umerupīti šķērso valsts autoceļš P8 (Inciems—Sigulda—Ķegums).

## Atsauces
Jodupīte

**Jodupīte** ir Daudas labā krasta pieteka Siguldas novada Siguldas pagastā.

Tek rietumu virzienā. Jodupīti nešķērso valsts autoceļi.

Uz Jodupītes atrodas divi ūdenskritumi, Lielais un Mazais, 2,6 un 1,2 metru augstumā. Atrodas Gaujas nacionālajā parkā, lielākā daļa upītes tecējuma ietilpst Nurmižu gravu rezervāta zonā (tostarp abi ūdenskritumi), kura ir slēgta apmeklētājiem.

## Ūdenskritumi
**Jodupītes ūdenskritumi** plūst lielāko daļu gada un ziemā tie veido leduskritumus. Tie atrodas dziļā gravā, veidojušies uz devona Amatas svītas dabiski cementēta lodīšu smilšakmens un parastā smilšakmens zem tā.

Lielajam Jodupītes ūdenskritumam vēl 1990. gados augstāk bijusi vēl viena 0,3—1 metru augsta pakāpe, taču gadu gaitā tā atkāpusies un vairs nav ūdenskrituma daļa. Mazais Jodupītes ūdenskritums atrodas ap 20—25 metrus augšpus Lielā.

## Atsauces
Kamaniņu braukšana 2018. gada ziemas olimpiskajās spēlēs

**[[Kamaniņu braukšana]] [[2018. gada ziemas olimpiskās spēles|2018. gada ziemas olimpiskajās spēlēs]]** norisinājās Alphensijas kamaniņu un bobsleja trasē. Sacensības noritēja no 2018. gada 10. līdz 15. februārim un tajās tika sadalīti 4 medaļu komplekti. No Latvijas olimpiskajās spēlēs šajā sporta veidā startēja 9 sportisti: Elīza Cauce, Ulla Zirne, Kendija Aparjode, Inārs Kivlenieks, Kristers Aparjods, Artūrs Dārznieks, Juris Šics, Andris Šics, Oskars Gudramovičs un Pēteris Kalniņš.

## Kalendārs
Visi laiki ir pēc Dienvidkorejas laika (UTC+9).

## Medaļas

### Vīrieši

### Sievietes

### Jaukti


## Medaļu kopvērtējums
Jespers Sendergords Tībo

**Jespers Sendergords Tībo** (; dzimis ) ir Dānijas starptautiskais lielmeistars šahā (2020).

## Biogrāfija
2016. gadā uzvarējis Ziemeļu valstu jauniešu šaha čempionātā. Vairākkārt pārstāvējis Dāniju Eiropas un pasaules jauniešu šaha čempionātos, kuros labāko panākumu guvis 2017. gadā, kad uzvarējis Eiropas jauniešu šaha čempionātā U18 vecuma grupā. 2017. gadā Jūrmalā uzvarējis starptautiskā meistara normas turnīrā. 2017. gadā izcīnījis trešo vietu Dānijas šaha čempionātā.

Pārstāvējis Dānijas komandu lielākajos komandu šaha turnīros:
* Eiropas komandu šaha čempionātā piedalījies 2017. gadā;
* Pasaules jauniešu U16 komandu šaha olimpiādē piedalījies 2 reizes (2012, 2014).

Par panākumiem turnīros FIDE 2017. gadā Tibo piešķīrusi starptautiskā meistara (IM) nosaukumu, bet 2020. gadā - starptautiskā lielmeistara (GM) nosaukumu.

## Atsauces

## Ārējās saites
Deins Kaņepējs

**Deins Kaņepējs** (dzimis  Pļaviņās) ir Latvijas riteņbraucējs, kurš pārstāv Latvijas UCI kontinentālo komandu **'.

Karjeru sācis 2014. gadā ''[[Alpha Baltic–Unitymarathons.com]]'' komandā, 2015. gadā pievienojies ''[[Rietumu–Delfin]]'', kuras sastāvā bijis līdz 2017. gada beigām, kad komanda zaudēja galveno sponsoru. 2017. gadā kļuvis par [[Latvijas čempionāts šosejas riteņbraukšanā grupas braucienā|Latvijas čempionu U23 grupas braucienā]].

2018. gada janvārī pievienojies Lielbritānijas UCI kontinentālo komandai ''Vitus Pro Cycling Team''. Nākamajā sezonā Kaņepējs pievienojās Latvija'reģistrētajai UCI kontinentālajai komandai **'.

## Personīgā dzīve
2011. gadā saņēmis apbalvojumu "Gada varonis" par slīkstoša sportista izglābšanu triatlona sacensību laikā.

## Atsauces

## Ārējās saites
Jonass Būls Bjerre

**Jonass Būls Bjerre** (; dzimis ) ir Dānijas starptautiskais lielmeistars šahā (2020).

## Biogrāfija
2015. gadā bijis labākais Ziemeļu valstu skolēnu šaha čempionātā savā vecuma grupā. 2016. gadā uzvarējis Ziemeļu valstu jauniešu šaha čempionāta D grupā. Vairākkārt pārstāvējis Dāniju Eiropas un pasaules jauniešu šaha čempionātos, kuros labāko panākumu guvis 2017. gadā, kad uzvarējis Eiropas jauniešu šaha čempionātā U14 vecuma grupā. 2018. gada augustā Rīgā izcīnījis 3. vietu Eiropas jauniešu šaha čempionātā O14 vecuma grupā.

2019. gada oktobrī Menas salā ierindojies 76. vietā 2019. gada "FIDE Chess.com Grand Swiss" turnīrā.

2021. gada novembrī Rīgā ierindojies 98. vietā 2021. gada "FIDE Chess.com Grand Swiss" turnīrā.

2025. gada martā izcīnījis 2. vietu Prāgas šaha festivāla izaicinājuma turnīrā. 2025. gada septembrī Samarkandā ierindojies 100. vietā "FIDE Grand Swiss" turnīrā.

Par panākumiem turnīros FIDE 2018. gadā viņam piešķīrusi starptautiskā meistara (IM), bet 2020. gadā - starptautiskā lielmeistara (GM) nosaukumu.

## Atsauces

## Ārējās saites
Cepļupīte

**Cepļupīte** var būt:

*Cepļupīte - Bēršu strauta pieteka
*Cepļupīte - Lankas pieteka
*Cepļupīte - Rudupes pieteka
Cepļupīte (Bēršu strauta pieteka)

**Cepļupīte**  ir Bēršu strauta kreisā satekupe Siguldas novadā. 

Tek dienvidu virzienā. Augšpus Bēršu mājām, satekot ar Kalna upi, izveido Bēršu strautu. 

## Atsauces
Marks Andriā Maurici

**Marks Andriā Maurici** (; dzimis dzimis  Bastiā) ir Francijas starptautiskais lielmeistars šahā (2021).

## Biogrāfija
Pārstāvējis Franciju Eiropas un pasaules jauniešu šaha čempionātos, kuros labāko panākumu guvis 2017. gadā, kad uzvarējis Eiropas jauniešu šaha čempionātā U10 vecuma grupā.
2017. gada Pasaules jauniešu šaha čempionātā U10 vecuma grupā ieņēmis astoto vietu. 2019. gada augustā Bratislavā uzvarējis Eiropas jauniešu šaha čempionātā U12 vecuma grupā.

2023. gada oktobrī Meksikā uzvarējis Pasaules junioru šaha čempionātā. 2023. gada novembrī Daglasā ierindojies 101. vietā "FIDE Grand Swiss" turnīrā. 2025. gada februārī Tunisijā uzvarējis Džerbas lielmeistaru turnīrā.

2025. gada martā izcīnījis 3. vietu Prāgas šaha festivāla izaicinājuma turnīrā. 2025. gada septembrī Samarkandā ierindojies 29. vietā "FIDE Grand Swiss" turnīrā. 2026. gada februārī Veikanzē (Nīderlande) izcīnījis 4. vietu *Tata Steel Challengers* šaha turnīrā.

Par panākumiem turnīros FIDE 2019. gadā viņam piešķīrusi starptautiskā meistara (IM) nosaukumu, bet 2021. gadā - starptautiskā lielmeistara (GM) nosaukumu.

## Atsauces

## Ārējās saites
Aleks Krstulovičs

**Aleks Krstulovičs** (; dzimis  Budapeštā) ir Ungārijas FIDE meistars šahā (2011).

## Biogrāfija
Šahu iemācījies spēlēt piecu gadu vecumā, bet no sešu gadu vecuma sācis piedalīties šaha turnīros. Daudzkārtējais Ungārijas jauniešu šaha čempionātu laureāts, tajā skaitā uzvarējis U10 vecuma grupā (2012, 2013) un U12 vecuma grupā (2015).

Pārstāvējis Ungāriju Eiropas un pasaules jauniešu šaha čempionātos, kuros labāko panākumu guvis 2011. gadā, kad uzvarējis Eiropas jauniešu šaha čempionātā U8 vecuma grupā.

## Atsauces

## Ārējās saites
Vikmeste

**Vikmeste** (arī **Foreļstrauts**) ir Gaujas labā krasta pieteka Siguldas novadā.

Izteka - uz ziemeļiem no Grāmatnešiem. Tek dienvidrietumu virzienā, vidustecē pagriežoties uz dienvidaustrumiem. Ietek Gaujā starp Krimuldas pilsdrupām un Taurētāju kalnu. Vikmesti šķērso valsts autoceļi P7 (Ragana—Turaida) un P8 (Inciems—Sigulda—Ķegums).

## Atsauces
Čan Nam Zans

**Čan Nam Zans** (; dzimis 2009. gadā) ir vjetnamiešu izcelsmes Ungārijas šahists.

## Biogrāfija
Divus gadus pēc kārtas uzvarējis Ungārijas jauniešu šaha čempionātos U8 vecuma grupā (2016, 2017). 2017. gadā uzvarējis Eiropas jauniešu šaha čempionātā U8 vecuma grupā.

## Atsauces

## Ārējās saites
Kacjarina Beinensona

**Kacjarina Beinensona** (; dzimusi  Pinskā) ir Baltkrievijas FIDE meistare šahā (2012).

## Biogrāfija
Šahu sākusi spēlēt no sešu gadu vecuma. Daudzkārtējā Baltkrievijas jauniešu šaha čempionātu laureāte, tajā skaitā bijusi otrā meiteņu U16 vecuma grupā (2014) un U18 vecuma grupā (2013).

Pārstāvējusi Baltkrieviju Eiropas un pasaules jauniešu šaha čempionātos, kuros lielāko panākumu guvusi 2012. gadā, kad Prāgā uzvarējusi Eiropas jauniešu šaha čempionātā meitenēm U14 vecuma grupā. 2011. gadā bijusi trešā Eiropas jauniešu šaha čempionātā meitenēm U14 vecuma grupā. 2013. gadā izcīnījusi otro vietu Pasaules skolēnu šaha čempionātā meiteņu U15 vecuma grupā. 2013. gadā bijusi otrā Eiropas jauniešu čempionātā ātrajā šahā meiteņu U16 vecuma grupā.

## Atsauces

## Ārējās saites
Olga Badelka

**Olga Badelka** (; dzimusi  Mogiļevā) ir Baltkrievijas (līdz 2021. gadam), Krievijas (2021-2025) un Austrijas (kopš 2025. gada) lielmeistare šahā (2019).

## Biogrāfija
Daudzkārtējā Baltkrievijas jauniešu šaha čempionātu uzvarētāja, tajā skaitā meiteņu U16 vecuma grupā (2017), U18 vecuma grupā (2017), U20 vecuma grupā (2016).

Pārstāvējusi Baltkrieviju Eiropas un pasaules jauniešu šaha čempionātos, kuros lielāko panākumu guvusi 2017. gadā, kad uzvarējusi Eiropas jauniešu šaha čempionātā meitenēm U16 vecuma grupā. Izcīnījusi divas medaļas Pasaules jauniešu šaha čempionātos: sudrabu (2012. gadā meiteņu U10 vecuma grupā) un bronzu (2014. gadā meiteņu U12 vecuma grupā). 2013. gadā uzvarējusi Pasaules skolēnu šaha čempionātā meiteņu U11 vecuma grupā. 2018. gada augustā Rīgā izcīnījusi 2. vietu Eiropas jauniešu šaha čempionātā G16 vecuma grupā. 2019. gada augustā Bratislavā izcīnījusi 2. vietu Eiropas jauniešu šaha čempionātā G18 vecuma grupā. 2021. gada novembrī Rīgā ierindojusies 7. vietā 2021. gada "FIDE Chess.com Grand Swiss" turnīrā sievietēm.

2023. gada oktobrī Sanktpēterburgā izcīnījusi 4. vietu Krievijas sieviešu šaha čempionāta superfinālā.

Pārstāvējusi Baltkrievijas komandu lielākajos komandu šaha turnīros:
* Pasaules šaha olimpiādēs piedalījusies  2 reizes (2016 - 2018);
* Pasaules jauniešu komandu šaha čempionātos U16 vecuma grupā piedalījusies 4 reizes (2014-2017).

2017. gadā Rīgā piedalījusies Eiropas individuālajā šaha čempionātā sievietēm.

Kopš 2025. gada janvāra šaha turnīros pārstāv Austriju. 2025. gada martā Nikosijā palikusi 8. vietā FIDE sieviešu *Grand Prix* izcīņas posmā. 2025. gada maijā Austrijā palikusi 9. vietā FIDE sieviešu *Grand Prix* izcīņas posmā. 2025. gada septembrī Samarkandā ierindojusies 34. vietā "FIDE Women's Grand Swiss" turnīrā sievietēm.

Par panākumiem turnīros FIDE 2017. gadā viņai piešķīra starptautiskās meistares (WIM) nosaukumu, bet 2019. gadā - starptautiskā vīriešu meistara (IM) un starptautiskās lielmeistares (WGM) nosaukumu.

## Atsauces

## Ārējās saites
Ābelīte (ciems)

**Ābelīte** ir vasarnīcu ciems Saulkrastu novada Sējas pagastā. Atrodas pagasta ziemeļos 21,6 km no pagasta centra Lojas, 11,7 km no novada centra Saulkrastiem un 56,6 km no Rīgas.

Apdzīvotā vieta atrodas nomaļus no valsts autoceļiem, Ķidurgas krastos.

## Atsauces
Pēters Ankersens

**Pēters Ankersens** (; dzimis ) ir Dānijas futbolists, aizsargs, Dānijas futbola izlases dalībnieks. Kopš 2024. gada Ankersens spēlē Dānijas Superlīgas kluba *[[FC Nordsjælland|Nordsjælland]]* sastāvā.

## Sasniegumi
**Esbjerg**

* Dānijas kauss: 2012—13

**Salzburg**

* Austrijas Bundeslīga: 2014—15
* Austrijas kauss: 2014—15

**København**

* Dānijas Superlīga: 2015—16, 2016—17, 2018—19, 2021—22
* Dānijas kauss: 2015—16, 2016—17

## Ārējās saites
Gāršmuiža

**Gāršmuiža** ir ciems Saulkrastu novada Sējas pagastā. Atrodas pagasta ziemeļu daļā 27,9 km no pagasta centra Lojas, 6,5 km no novada centra Saulkrastiem un 51,6 km no Rīgas.

Apdzīvotā vieta atrodas pie autoceļa V78 (Saulkrasti–Vidriži), pie Gāršmuižas urgas ietekas Ķīšupē.
## Iedzīvotāji
### Iedzīvotāju skaita izmaiņas
Esošajās robežās, pēc CSB datiem.

## Atsauces
Jaunkrimulda

**Jaunkrimulda** ir ciems Saulkrastu novada Sējas pagastā. Atrodas pagasta dienvidu daļā 1,4 km no pagasta centra Lojas, 25,1 km no novada centra Saulkrastiem un 44,5 km no Rīgas.

Apdzīvotā vieta atrodas pie autoceļa V79 (Murjāņi–Sēja).

Jaunkrimuldā atrodas Jaunkrimuldas muiža. Turaidas muzejrezervāta mājaslapā izvietotā informācija liecina, ka muižas teritoriju apzīmējot divi akmeņi ar iekaltiem gadskaitļiem 1769, un atrodas Sējas pagastā, pie „Skuju” mājām.

## Atsauces
Bazūnurga

**Bazūnurga**  ir Rīgas līcī ietekoša upe Saulkrastu novadā.

Tek ziemeļrietumu virzienā. Bazūnurgu šķērso valsts autoceļi A1 (Rīga (Baltezers)—Igaunijas robeža (Ainaži)) un V101 (Lilaste–Saulkrasti–Duči), kā arī dzelzceļa līnija Zemitāni—Skulte.

## Atsauces
Daiļslidošana 2018. gada ziemas olimpiskajās spēlēs

**[[Daiļslidošana]] [[2018. gada ziemas olimpiskās spēles|2018. gada ziemas olimpiskajās spēlēs]]** norisinājās Kanninas ledus arēnā. Sacensības norisinājās no 2018. gada 9. līdz 23. februārim. Tika sadalīti 5 medaļu komplekti. No Latvijas olimpiskajās spēlēs šajā sporta veidā startēja divi sportisti: Deniss Vasiļjevs un Diāna Ņikitina.

## Kalendārs
Visi laiki ir pēc Dienvidkorejas laika (UTC+9).

## Kvalifikācija
Olimpiskajām spēlēm kvalificējušos sportistu skaits no katras konkrētās valsts bija zināms, kad beidzās 2017. gada Pasaules čempionāts daiļslidošanā. Latvija ieguva divas biļetes uz šīm spēlēm. No Latvijas startēja Deniss Vasiļjevs un Diāna Ņikitina.

## Medaļas


: *Sportisti, kas piedalījās vienīgi īsajā programmā/dejā
: **Sportisti, kas piedalījās vienīgi garajā programmā/dejā

## Medaļu kopvērtējums

## Atsauces
Bobslejs 2018. gada ziemas olimpiskajās spēlēs

**[[Bobslejs]] [[2018. gada ziemas olimpiskās spēles|2018. gada ziemas olimpiskajās spēlēs]]** norisinājās Alphensijas kamaniņu un bobsleja trasē. Sacensības noritēja no 2018. gada 18. līdz 25. februārim un tajās tika sadalīti 3 medaļu komplekti. No Latvijas olimpiskajās spēlēs šajā sporta veidā startēja 8 sportisti: Oskars Melbārdis, Daumants Dreiškens, Arvis Vilkaste, Jānis Strenga, Oskars Ķibermanis, Jānis Jansons, Helvijs Lūsis un Matīss Miknis. Uz olimpiskajām spēlēm devās arī Intars Dambis kā rezerves stūmējs.

## Kalendārs
Visi laiki ir pēc Dienvidkorejas laika (UTC+9).

## Medaļas

### Vīrieši

### Sievietes


## Medaļu kopvērtējums

## Atsauces
Ežurga

**Ežurga**  ir Pēterupes kreisā krasta pieteka Saulkrastu novadā. 

Tek ziemeļu-ziemeļrietumu virzienā. Lielākās pietekas - Augštilta grāvis, Muižnieku grāvis. Ietek Pēterupē pie Vecmuižnieku mājām. Ežurgu šķērso valsts autoceļš P6 (Saulkrasti—Sēja—Ragana).

## Atsauces
Gāršmuižas urga

**Gāršmuižas urga** ir Ķīšupes labā krasta pieteka Saulkrastu novadā.

Tek dienvidrietumu virzienā. Ietek Ķīšupē pie Gāršmuižas. Gāršmuižas urgu šķērso valsts autoceļš V78 (Saulkrasti—Vidriži).

## Atsauces
Kojurgas grāvis

**Kojurgas grāvis**  ir Puskas kreisā krasta pieteka Saulkrastu novadā. Tek ziemeļrietumu virzienā purvainā mazapdzīvotā apvidū.

## Atsauces
Augštilta grāvis

**Augštilta grāvis**  ir Ežurgas labā krasta pieteka Saulkrastu novadā.

Izteka no Lamšu purva dienvidiem. Tek rietumu-ziemeļrietumu virzienā. Ietek Ežurgā pie Dzelves purva. Augštilta grāvi šķērso valsts autoceļš P6 (Saulkrasti—Sēja—Ragana).

## Atsauces
Skeletons 2018. gada ziemas olimpiskajās spēlēs

**[[Skeletons]] [[2018. gada ziemas olimpiskās spēles|2018. gada ziemas olimpiskajās spēlēs]]** norisinājās Alphensijas kamaniņu un bobsleja trasē. Sacensības notika no 2018. gada 15. līdz 17. februārim. Tika sadalīti 2 medaļu komplekti. No Latvijas olimpiskajās spēlēs šajā sporta veidā startēja 3 sportisti: Martins Dukurs (4. vieta), Tomass Dukurs (5. vieta) un Lelde Priedulēna (7. vieta).

## Kalendārs
Visi laiki ir pēc Dienvidkorejas laika (UTC+9).

## Medaļas



## Medaļu kopvērtējums
Ķidurga

**Ķidurga** (arī **Ķīdurga**) ir Ķīšupes kreisā krasta pieteka Limbažu un Saulkrastu novados. 

Tek rietumu virzienā. Ietek Ķīšupē pie Spriču mājām. Ķidurgu nešķērso valsts autoceļi, tās krastos atrodas Ābelīte.

## Atsauces
Sila Čālara

**Sila Čālara** (; dzimusi ) ir Turcijas FIDE starptautiskā meistare šahā (2020).

## Biogrāfija
2016. gadā uzvarējusi Turcijas jauniešu šaha čempionātā meiteņu U12 vecuma grupā. Pārstāvējusi Turciju Eiropas un pasaules jauniešu šaha čempionātos, kuros lielāko panākumu guvusi 2016. gadā, kad Prāgā uzvarējusi Eiropas jauniešu šaha čempionātā meitenēm U12 vecuma grupā. 2013. gadā uzvarējusi Eiropas skolēnu šaha čempionātā meiteņu U9 vecuma grupā. Pārstāvējusi Turcijas komandu Eiropas meiteņu komandu šaha čempionātā U18 vecuma grupā, kurā piedalījusies 2 reizes (2016-2017).

2017. gadā Rīgā piedalījusies Eiropas individuālajā šaha čempionātā sievietēm.

Par panākumiem turnīros FIDE 2020. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Melnupe (Lilastes ezers)

**Melnupe**  ir Lilastes ezera pieteka Ādažu un Saulkrastu novados. 

Tek rietumu virzienā Ādažu poligona teritorijā. Lejtecē veido Ādažu un Saulkrastu novada robežu. Ietek Lilastes ezera austrumu krastā. 

## Atsauces
Muižnieku grāvis

**Muižnieku grāvis**  ir Ežurgas labā krasta pieteka Saulkrastu novadā. 

Tek ziemeļrietumu virzienā. Ietek Ežurgā pie Dzelves purva. Muižnieku grāvi nešķērso valsts autoceļi.

## Atsauces
Govhera Bejdullajeva

**Govhera Bejdullajeva** (; dzimusi ) ir Azerbaidžānas FIDE meistare šahā (2017).

## Biogrāfija
2015. gadā uzvarējusi Azerbaidžānas jauniešu šaha čempionātā meiteņu U12 vecuma grupā, bet 2016. gadā atkārtojusi šo panākumu meiteņu U14 vecuma grupā.

Pārstāvējusi Azerbaidžānu Eiropas un pasaules jauniešu šaha čempionātos, kuros lielāko panākumu guvusi 2017. gadā, kad uzvarējusi Eiropas jauniešu šaha čempionātā meitenēm U14 vecuma grupā. Pirms tam divus gadus pēc kārtas bijusi otrā Eiropas jauniešu šaha čempionātā meitenēm U12 vecuma grupā (2014, 2015). 2013. gadā uzvarējusi Eiropas jauniešu čempionātā ātrajā šahā meiteņu U10 vecuma grupā. 2018. gada augustā Rīgā izcīnījusi 4. vietu Eiropas jauniešu šaha čempionātā G16 vecuma grupā.

2016. gadā Baku pārstāvējusi Azerbaidžānas trešo komandu Pasaules sieviešu šaha olimpiādē. 2017. gadā Rīgā piedalījusies Eiropas individuālajā šaha čempionātā sievietēm.

2021. gada maijā izcīnījusi 2. vietu Azerbaidžānas sieviešu šaha čempionātā. 2022. gadā uzvarējusi šajā turnīrā. 2023. gada februārī otro reizi pēc kārtas uzvarējusi Azerbaidžānas sieviešu šaha čempionātā.

2022. gada oktobrī uzvarējusi Pasaules junioru šaha čempionātā.

2023. gada novembrī Daglasā ierindojusies 32. vietā "FIDE Women's Grand Swiss" turnīrā sievietēm. 2023. gadā Budvā Azerbaidžānas izlases sastāvā izcīnījusi 2. vietu Eiropas komandu šaha čempionātā.

2025. gada februārī izcīnījusi sudraba medaļu Azerbaidžānas sieviešu šaha čempionātā pēc izslēgšanas sistēmas. 2025. gada septembrī Samarkandā ierindojusies 44. vietā "FIDE Women's Grand Swiss" turnīrā sievietēm. 2025. gadā Pasaules komandu šaha čempionātā izcīnījusi sudraba medaļu komandu vērtējumā.

## Atsauces

## Ārējās saites
Pēterupe (upe)

**Pēterupe** ir Rīgas līcī ietekoša upe Limbažu, Siguldas un Saulkrastu novados.

Izteka — uz dienvidaustrumiem no Vidrižiem. Augštecē tek dienvidu-dienvidrietumu virzienā, vidustecē pagriežoties uz rietumiem. Lielākās pietekas — Ežurga, Tarupe, Žagaturga. Ietek Rīgas līcī Saulkrastu pilsētas teritorijā. Pēterupi šķērso valsts autoceļi V150 (Dzirnieki—Vanagi), P9 (Ragana—Limbaži), V88 (Jaunzemnieki—Ritiņas), A1 (Rīga (Baltezers)—Igaunijas robeža (Ainaži)), V101 (Lilaste—Saulkrasti—Duči), kā arī dzelzceļa līnija Zemitāni—Skulte. Pēterupes krastos vai tās tuvumā atrodas Lode, Bīriņi, Pabaži, Saulkrasti. Pirms Saulkrastiem upes tuvumā atrodas daudzi vasarnīcu ciemi. Pirms ietekas jūrā Pēterupe vairāk nekā kilometru tek paralēli jūrai, veidojot 50–100 m platu zemes strēli.

## Atsauces
Žagaturga

**Žagaturga**  ir Pēterupes kreisā krasta pieteka Saulkrastu novadā. 

Tek rietumu-ziemeļrietumu virzienā. Ietek Pēterupē pie Žagatu mājām. Žagaturgu šķērso valsts autoceļš V88 (Jaunzemnieki–Ritiņas).

## Atsauces
Sona Asatrjana

**Sona Asatrjana** (; dzimusi ) ir Armēnijas starptautiskā meistare šahā (2017).

## Biogrāfija
Aštarakas šaha skolas audzēkne. 2013. gadā bijusi otrā Armēnijas jauniešu šaha čempionātā meiteņu U14 vecuma grupā. 2017. gadā uzvarējusi Armēnijas sieviešu šaha čempionāta 1. līgā.

Pārstāvējusi Armēniju Eiropas un pasaules jauniešu šaha čempionātos, kuros lielāko panākumu guvusi 2017. gadā, kad uzvarējusi Eiropas jauniešu šaha čempionātā meitenēm U18 vecuma grupā. Par šo panākumu FIDE viņai piešķīra starptautiskās meistares (WIM) nosaukumu.

## Atsauces

## Ārējās saites
Malaka Ismajila

**Malaka Ismajila** (; dzimusi ) ir Azerbaidžānas šahiste.

## Biogrāfija
Sumgajitas šaha skolas audzēkne. Pārstāvējusi Azerbaidžānu Eiropas un pasaules jauniešu šaha čempionātos, kuros lielāko panākumu guvusi 2014. gadā, kad Batumi uzvarējusi Eiropas jauniešu šaha čempionātā meitenēm U10 vecuma grupā. 2012. gadā ieņēmusi devīto vietu Pasaules jauniešu šaha čempionātā meiteņu U8 vecuma grupā. 2013. gadā bijusi ceturtā Pasaules skolēnu šaha čempionātā meiteņu U9 vecuma grupā. 2021. gada maijā ierindojusies 5. vietā Azerbaidžānas sieviešu šaha čempionātā.

## Atsauces

## Ārējās saites
Žoka Gaāla

**Žoka Gaāla** (; dzimusi  Ajkā) ir Ungārijas FIDE starptautiskā lielmeistare šahā (2024).

## Biogrāfija
Šahu sākusi spēlēt no četru gadu vecuma. Daudzkārtēja Ungārijas jauniešu šaha čempionātu laureāte, tajā skaitā uzvarējusi 2014. gadā meiteņu U8 vecuma grupā un 2016. gadā meiteņu U10 vecuma grupā.

Pārstāvējusi Ungāriju Eiropas un pasaules jauniešu šaha čempionātos, kuros lielāko panākumu guvusi 2016. gadā, kad Prāgā uzvarējusi Eiropas jauniešu šaha čempionātā meitenēm U10 vecuma grupā. 2016. gadā uzvarējusi Eiropas jauniešu čempionātā ātrajā šahā meiteņu U10 vecuma grupā. 2017. gadā Pasaules jauniešu šaha čempionātā meitenēm U10 vecuma grupā bijusi otrā. 2014. gadā Ungārijas jauniešu izlases sastāvā piedalījusies Pasaules jauniešu komandu šaha čempionātā U16 vecuma grupā.

2025. gada septembrī Samarkandā ierindojusies 28. vietā "FIDE Women's Grand Swiss" turnīrā sievietēm.

Par panākumiem turnīros FIDE 2021. gadā Gaālai piešķīra starptautiskās meistares (WIM), bet 2024. gadā – starptautiskās lielmeistares (WGM) nosaukumu.

## Atsauces

## Ārējās saites
2018. gada Omloop Het Nieuwsblad

**2018. gada ''Omloop Het Nieuwsblad*** bija [[šosejas riteņbraukšana]]s viendienas sacensības, kas notika 24. februārī. Tā bija 73. reize, kad notika *Omloop Het Nieuwsblad* sacensības un tās bija ceturtās sacensības [[2018. gada UCI Pasaules tūre]]s kalendārā.

Sacensībās uzvarēja [[Dānija]]s sportists [[Mikāls Valgrens]] (**), kurš izcīnīja uzvaru vienatnē ar 12 sekunžu pārsvaru pār ** poļu braucēju [[Lukašs Visnovskis|Lukašu Visnovski]], bet pjedestālu noslēdza vietējais braucējs [[Seps Vanmarke]] (**).

== Komandas ==
Tā kā šīs sacensības [[UCI Pasaules tūre]]s kalendāram tika pievienotas tikai 2017. gadā, visas *UCI WorldTeam* komandas tika ielūgtas, bet tām nebija obligāti jāpiedalās. Sacensībās piedalījās septiņpadsmit no astoņpadsmit *WorldTeam* komandām, izņemot *'', kas bija par divām vairāk kā 2017. gadā. Tika uzaicinātas astoņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
2018. gada Strade Bianche

**2018. gada ''Strade Bianche*** bija [[šosejas riteņbraukšana]]s viendienas sacensības, kuras notika 3. martā. Tā bija 12. reize, kad notika *Strade Bianche* sacensības un tās bija piektās sacensības [[2018. gada UCI Pasaules tūre]]s kalendārā.

Sacensībās uzvarēja [[Tīss Benots]] (**), gūstot savu pirmo uzvaru kā profesionālim, veicot uzbrukumu no sekotāju grupas, lai noķertu līderus [[Romēns Bardē|Romēnu Bardē]] (**) un [[Vauts van Ārts|Vautu van Ārtu]] (**) un pēc tam tos apsteigtu pēdējā zemes ceļu posmā. Benots finišēja vienatnē ar 39 sekunžu pārsvaru pār Bardē, kurš no van Ārta atrāvās pēdējā kilometrā; trīskārtējais pasaules čempions [[velokross|velokrosā]] van Ārts noslēdza pjedestālu vēl pēc 19 sekundēm.

== Komandas ==
Tā kā šīs sacensības [[UCI Pasaules tūre]]s kalendāram tika pievienotas tikai 2017. gadā, tad tika ielūgtas visas *UCI WorldTeam* komandas, bet dalība nebija obligāta. Tomēr tāpat kā [[2017. gada Strade Bianche|iepriekšējā gadā]] pilnīgi visas astoņpadsmit *WorldTeam'' komandas izvēlējās piedalīties. Piedalījās arī trīs UCI profesionālās kontinentālās komandas, veidojot 21 komandas pelotonu.

## Rezultāti

## Atsauces

## Ārējās saites

* 
*
2018. gada Milāna—Sanremo

**2018. gada Milāna—Sanremo** bija šosejas riteņbraukšanas viendienas sacensības, kuras notika 17. martā. Tā bija 109. reize, kad notika Milāna—Sanremo sacensības un tās bija astotās sacensības 2018. gada UCI Pasaules tūres kalendārā.

Sacensībās uzvarēja Vinčenco Nibali no **' komandas, kļūstot par pirmo Itālijas braucēju kopš [[Filipo Pocato]] [[2006. gada Milāna—Sanremo|2006]]. gadā, kurš uzvarējis ''La Classicissima''. Nibali veica uzbrukumu ''Poggio di San Remo'' kāpumā, atbildot uz Latvijas riteņbraucēja [[Krists Neilands|Krista Neilanda]] izrāvienu; viņam izdevās noturēt pārsvaru pār sprinteru grupu finiša taisnē un gūt uzvaru. Otro vietu ieguva [[Keilebs Jūans]] (**'), sprintā pārspējot 2016. gada uzvarētāju Arno Demāru (**).

## Komandas
Tā kā Milāna—Sanremo bija UCI Pasaules tūres sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu. Katrā komandā varēja startēt septiņi braucēji, tātad kopā varēja startēt 175 dalībnieki.

## Rezultāti

## Atsauces

## Ārējās saites

* 
*
Dūčurga

**Dūčurga**  ir Rīgas līcī ietekoša upe Limbažu un Saulkrastu novados.

Tek rietumu virzienā. Ietek Rīgas līcī pie Ziemeļblāzmas ciema. Nešķērso valsts autoceļus.

## Atsauces
Kuņurdziņa

**Kuņurdziņa**, arī **Kuriņurga**, ir Rīgas līcī ietekoša upe Limbažu un Saulkrastu novados.

Izteka pie vasarnīcu ciema Diāna. Tek dienvidu virzienā gar vairākiem vasarnīcu ciemiem, pie Koklītēm pagriežoties uz rietumiem. Ietek Rīgas līcī starp Neibādi un Zvejniekciemu. Šķērso valsts autoceļus V55 (pievedceļš Zvejniekciema stacijai) un V101 (Lilaste–Saulkrasti–Duči).

## Atsauces
2018. gada Dwars door Vlaanderen

**2018. gada ''Dwars door Vlaanderen*** bija [[šosejas riteņbraukšana]]s viendienas sacensības, kas notika 28. martā. Tā bija 73. reize, kad notika *Dwars door Vlaanderen* sacensības un tās bija 12. sacensības [[2018. gada UCI Pasaules tūre]]s kalendārā.

Otro gadu pēc kārtas sacensībās uzvarēja [[Īvs Lampārts]] *(*) – kļūstot par pirmo braucēju, kas šajās sacensībās uzvarējis divos secīgos gados. Viņš finišēja divas sekundes pirms ** [[Mike Tēnisens|Mikes Tēnisena]] un [[Seps Vanmarke|Sepa Vanmarkes]] (**).

== Komandas ==
Tā kā šīs sacensības [[UCI Pasaules tūre]]s kalendāram tika pievienotas tikai 2017. gadā, tad tika ielūgtas visas *UCI WorldTeam* komandas, bet dalība nebija obligāta. Piedalījās septiņpadsmit no astoņpadsmit *WorldTeam* komandām — visas izņemot *'', par vienu vairāk kā iepriekšējā gadā. Papildus tika uzaicinātas astoņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
Pupaļurga

**Pupaļurga** ir Ķīšupes labā krasta pieteka Saulkrastu novadā. 

Tek dienvidu virzienā, gar autoceļa A1 (Rīga (Baltezers)—Igaunijas robeža (Ainaži)) austrumu malu, lejtecē to šķērso A1 un dzelzceļa līnija Zemitāni—Skulte. Ietek Ķīšupē Saulkrastu pilsētas Neibādes rajonā. Vidustecē upes krastos atrodas Liepaine.

## Atsauces
Veronika Veremjuka

**Veronika Veremjuka** (; dzimusi 2007. gadā) ir Ukrainas šahiste.

## Biogrāfija
Kijivas šaha skolas audzēkne. 2013. gadā uzvarējusi Kijivas pilsētas jauniešu šaha čempionātā meitenēm U12 vecuma grupā. 2014. gadā uzvarējusi Kijivas pilsētas jauniešu šaha čempionātā U8 vecuma grupā. 2017. gadā uzvarējusi Ukrainas jauniešu šaha čempionātā meitenēm U10 vecuma grupā.

Pārstāvējusi Ukrainu Eiropas un pasaules jauniešu šaha čempionātos, kuros lielāko panākumu guvusi 2015. gadā, kad uzvarējusi Eiropas jauniešu šaha čempionātā meitenēm U8 vecuma grupā.

## Atsauces

## Ārējās saites
2018. gada Flandrijas tūre

**2018. gada Flandrijas tūre** bija šosejas riteņbraukšanas viendienas sacensības, kas notika 1. aprīlī. Tā bija 102. reize, kad notika Flandrijas tūres sacensības un tās bija 13. sacensības 2018. gada UCI Pasaules tūres kalendārā.

**' braucējs [[Niki Terpstra]] kļuva par pirmo Nīderlandes braucēju kopš [[Adri van der Pūls|Adri van der Pūla]] [[1986. gada Tour of Flanders|1986]]. gadā, kurš uzvarējis Flandrijas tūrē, izšķirošo atrāvienu veicot ''[[Kruisberg]]'' kāpumā. Terpstra saglabāja pārsvaru atlikušajos 25 km, finišējot 12 sekundes pirms **' Madsa Pēdersena, bet pjedestālu noslēdza iepriekšējā gada uzvarētājs Filips Žilbērs, arī no **.

## Komandas
Tā kā Flandrijas tūre bija UCI Pasaules tūres sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
Viljams Kvists

**Viljams Kvists Jergensens** (; dzimis ) ir bijušais Dānijas futbolists, pussargs, Dānijas futbola izlases dalībnieks.

## Sasniegumi
**København**

* Dānijas Superlīga: 2005–06, 2006–07, 2008–09, 2009–10, 2010–11, 2015–16, 2016–17, 2018–19
* Dānijas kauss: 2008–09, 2015–16, 2016–17

**Individuālie sasniegumi**

* Dānijas Superlīgas gada labākais spēlētājs: 2010
* Dānijas gada futbolists: 2010, 2011

## Ārējās saites
2018. gada Parīze—Rubē

**2018. gada Parīze—Rubē** bija šosejas riteņbraukšanas viendienas sacensības, kas notika 8. aprīlī. Tā bija 116. reize, kad notika Parīze—Rubē sacensības un tās bija 15. sacensības 2018. gada UCI Pasaules tūres kalendārā.

Pirmo reizi kopš Bernāra Ino 1981. gadā sacensībās uzvarēja tā brīža pasaules čempions, Peters Sagans (**'). Sagans veica uzbrukumu no galvenās braucēju grupas 12. bruģa sektorā, neilgi pēc tam noķerot vadībā esošos braucējus. Tikai Šveices čempionam [[Silvāns Diljē|Silvānam Diljē]] no **' izdevās noturēties kopā ar viņu līdz pat finišam Rubē velodromā, kur Sagans uzvarēja sprintā. Trešo vietu 57 sekundes vēlāk ieņēma Flandrijas tūres uzvarētājs Niki Terpstra no **'.

Sacensību laikā bojā gāja **' braucējs Mihaels Golārtss. Sacensību laikā viņam notika sirdsdarbības apstāšanās un viņš vēlāk slimnīcā Lillē mira.

## Komandas
Tā kā Parīze—Rubē bija UCI Pasaules tūres sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
Lase Šēne

**Lase Šēne** (; dzimis ) ir Dānijas futbolists, pussargs, Dānijas futbola izlases dalībnieks. Kopš 2021. gada spēlē Eredivisie kluba ''NEC Nijmegen'' sastāvā.

## Sasniegumi
**Ajax**

* Eredivisie: 2012—13, 2013—14, 2018—19
* KNVB beker: 2018—19
* Johan Cruijff Schaal: 2013, 2019

## Ārējās saites
Tomass Dileinijs

**Tomass Dileinijs** (*Thomas Delaney*; dzimis ) ir Dānijas futbolists, pussargs, bijis Dānijas futbola izlases dalībnieks. Kopš 2024. gada Dileinijs spēlē Dānijas Superlīgas komandā *[[FC København|København]]*.

## Sasniegumi
**København**

* Dānijas Superlīga: 2009—10, 2020—11, 2012—13, 2015—16, 2016—17
* Dānijas kauss: 2011—12, 2014—15, 2015—16, 2016—17

**Borussia Dortmund**

* DFB Pokal: 2020—21

* DFL-Supercup: 2019

## Ārējās saites
Latvijas futbola izlase 2018. gadā

**[[Latvijas futbola izlase]] [[2018. gads|2018]]. gadā** aizvadīja vairākas draudzības spēles, piedalījās Baltijas kausa izcīņā un uzsāka dalību 2018.—2019. gada UEFA Nāciju līgas turnīrā.

Sezonu Latvijas izlase sāka 3. februārī Turcijas pilsētā Antaljā, draudzības spēlē tiekoties ar Dienvidkorejas futbola izlasi (zaudējums 0:1). Pēc zaudējuma Gibraltāra izlasei 25. martā, no amata tika atbrīvots galvenais treneris Aleksandrs Starkovs. 24. maijā galvenā trenera amatā tika oficiāli apstiprināts somu speciālists Miksu Pātelainens.

## FIFA rangs

## Kalendārs

## Spēles

## Atsauces

## Ārējās saites
* Latvijas nacionālā futbola izlase 2018. gadā
Brendons Makmilens

**Brendons Makmilans** (; dzimis ) ir bijušais kanādiešu hokejists. 2025. gadā Makmilens pārstāvēja Vācijas hokeja līgas klubu Švenningenes "Wild Wings", vēlāk kļuva par brīvo aģentu.

## Spēlētāja karjera
Makmilenu 2008. gadā trešajā kārtā draftēja Anahaimas "Ducks". 2015. gadā Makmilens pārcēlās uz Vācijas hokeja līgas klubu ERC Ingolstadt. Vēlāk pārstāvēja KHL klubus Zagrebas "Medveščak" un Ņižņijnovgorodas "Torpedo". 2017. gadā pievienojās Rīgas "Dinamo". Makmilens bija viens no vadošajiem "Dinamo" uzbrucējiem līdz 2019. gada decembrim, kad tika aizmainīts uz Omskas "Avangard". 2020. gada novembrī pievienojās Ņižņekamskas "Ņeftehimik".

## Atsauces

## Ārējās saites
Oskars Batņa

**Oskars Batņa** (dzimis ) ir Latvijas hokejists. Pašlaik (2025) pārstāv Somijas hokeja līgas komandu Lahti "Pelicans".

## Spēlētāja karjera
### Klubi
2017. gada vasarā uzbrucējs uz pārbaudes laiku pievienojās KHL vienībai Rīgas "Dinamo". Veiksmīgi izturējis pārbaudes laiku, augustā noslēdza viena gada līgumu ar klubu un tā sastāvā nākamajā sezonā aizvadīja 34 spēles. "Dinamo" rindās uzbrucējs spēlēja vēl nākamās divas sezonas, taču 2020. gada augustā noslēdza līgumu ar Francijas hokeja līgas komandu *[[HC Anglet]]*. No 2021. līdz 2024. gadam pārstāvēja Somijas hokeja līgas komandu Mikeli "Jukurit". Somijā aizvadīja nepilnas trīs sezonas, labāko sniegumu demonstrēja 2023.—2024. gada sezonā, kad 59 regulārās sezonas spēlēs izcēlās ar 20 vārtiem un 18 rezultatīvām piespēlēm, kā arī atdeva trīs rezultatīvas piespēles sešās *play-off* spēlēs.

2024. gada aprīlī Čehijas Ekstralīgas klubs *[[Mountfield HK]]* paziņoja par līgumu ar Batņu. Debijas sezonā Čehijā 46 regulārās sezonas spēlēs viņš iemeta desmit vārtus un atdeva septiņas rezultatīvas piespēles. Tomēr nākamās sezonas sākums Batņam nebija sekmīgs un 19 spēlēs guva tikai 2 vārtus. 2025. gada novembrī viņš atgriezās Somijā, parakstot līgumu uz diviem ar pusi gadiem ar Lahti "Pelicans".

### Latvijas izlase
Latvijas hokeja izlases sastāvā Pasaules čempionātā pirmo reizi spēlējis 2019. gadā Slovākijā. Kopā ar izlasi devās arī uz 2018. gada Pasaules čempionātu, tomēr sastāvam tā arī netika pieteikts un, neaizvadījis nevienu spēli, turnīra gaitā atgriezās Rīgā. Izlasi pārstāvējis arī  Pekinā. 2023. gada Pasaules čempionātā kopā ar Latvijas izlasi izcīnīja bronzas medaļu. 

## Atsauces

## Ārējās saites
Denijs Kristo

**Denijs Kristo** (; dzimis ) ir bijušais ASV hokejists. 

## Spēlētāja karjera
Kristo 2008. gada draftā ar 56. numuru izvēlējās Monreālas "Canadiens". Lielāko karjeras daļu Kristo ir pavadījis AHL klubos Hartfordas "Wolf Pack", Čikāgas "Wolves" un Šarlotas "Checkers". 2017.—18. gada sezonā spēlēja Rīgas "Dinamo" sastāvā. Karjeras turpinājumā spēlējis Zviedrijas komandās Brynäs IF un Västerviks IK, Šveices komandā Rapperswil-Jona Lakers, KHL komandā Pekinas "Kunlun Red Star", Vācijas komandā Augsburgas "Panther", Čehijas komandā HC Kladno, Slovākijas komandā Mihalovces "Dukla" un Anglijas komandās Šefīldas "Steelers" un Koventri "Blaze".

Ar ASV hokeja izlasi ir izcīnījis bronzas medaļu 2013. gada Pasaules čempionātā.

## Atsauces

## Ārējās saites
Emilija Zavivajeva

**Emilija Zavivajeva** (; dzimusi 2006. gadā) ir Krievijas FIDE meistare šahā (2014).

## Biogrāfija
Ņižņijnovgorodas šaha skolas audzēkne. Pārstāvējusi Krieviju Eiropas un pasaules jauniešu šaha čempionātos, kuros lielāko panākumu guvusi 2014. gadā, kad Batumi uzvarējusi Eiropas jauniešu šaha čempionātā meitenēm U8 vecuma grupā. Par šo panākumu ieguvusi FIDE meistares (FM) nosaukumu. 2013. gadā uzvarējusi Eiropas skolēnu šaha čempionātā meitenēm U7 vecuma grupā. 2015. gadā izcīnījusi otro vietu Maskavas starptautiskā šaha festivāla *Moscow Open* turnīrā meitenēm U9 vecuma grupā.

## Atsauces

## Ārējās saites
Hokejs 2018. gada ziemas olimpiskajās spēlēs vīriešiem

**Vīriešu turnīrs [[2018. gada ziemas olimpiskās spēles|2018. gada ziemas olimpiskājās spēlēs]]** norisinājās no  līdz  Kanninā, nevis Phjončhanā. Turnīrā piedalījās 11 valstu izlases un olimpiskie sportisti no Krievijas. Kā pirmie turnīram kvalificējās tā mājinieki Dienvidkorejas hokeja izlase.

## Kvalifikācija

Zviedrija, Somija, Kanāda, Krievija (piedalījās kā Olimpiskie sportisti), ASV, Čehija, Šveice un Slovākija olimpiskajam turnīram kvalificējās kā astoņas Starptautiskās Hokeja federācijas (IIHF) reitingā augstāk ierindotās izlases 2015. gadā. Dienvidkoreja startēja kā mājinieki, savukārt atlikušās trīs ceļazīmes kvalifikācijas turnīra ceļā izcīnīja Slovēnija, Vācija un Norvēģija.

### Kvalificējušās komandas

## Komandu sastāvi

Katra komanda olimpiskajām spēlēm drīkstēja pieteikt 22 laukuma spēlētājus un 3 vārtsargus. Šajās olimpiskajās spēlēs nepiedalījās Nacionālās hokeja līgas (NHL) hokejisti, lai gan piecās iepriekšējās ziemas olimpiskajās spēlēs šie hokejisti spēlēja. Savukārt Kontinentālajā hokeja līgā (KHL) bija 33 dienu pārtraukums, lai sportisti varētu startēt olimpiskajās spēlēs.

## Halles

## Grupu turnīrs
### A grupa

### B grupa


----

----

----

----

----

### C grupa


----

----

----

----

----


### Komandu rangs pēc grupu turnīra
Izslēgšanas spēlēm komandas tika sarindotas no 1. līdz 12. vietai (no 1D līdz 12D). Lai to paveiktu, tika ņemti vērā kritēriji šādā secībā:
* vieta grupā;
* punktu skaits;
* vārtu starpība;
* gūtie vārti;
* vieta IIHF 2017. gada reitingā.

## Izslēgšanas spēles

### Kvalifikācijas izslēgšanas spēles

----

----

----


### Ceturtdaļfināli

----

----

----


### Pusfināli

----


### Bronzas medaļas spēle


### Fināls


## Vietu sadalījums un statistika
### Vietu sadalījums

## Ārējās saites
* Olimpiskais turnīrs IIHF vietnē
Marija Kutjaņina

**Marija Kutjaņina** (; dzimusi ) ir Krievijas FIDE meistare šahā (2012).

## Biogrāfija
Tambovas apgabala šaha skolas audzēkne. 2016. gadā bijusi otrā Krievijas jauniešu šaha kausa izcīņā meitenēm U13 vecuma grupā, kā arī izcīnījusi trešo vietu Krievijas jauniešu šaha ātrspēles čempionātā meitenēm U13 vecuma grupā.

Pārstāvējusi Krieviju Eiropas un pasaules jauniešu šaha čempionātos, kuros lielāko panākumu guvusi 2012. gadā, kad Prāgā uzvarējusi Eiropas jauniešu šaha čempionātā meitenēm U8 vecuma grupā. Par šo panākumu ieguvusi FIDE meistares (FM) nosaukumu.

## Atsauces

## Ārējās saites
Šorttreks 2018. gada ziemas olimpiskajās spēlēs

**[[Šorttreks]] [[2018. gada ziemas olimpiskās spēles|2018. gada ziemas olimpiskajās spēlēs]]** norisinājās Kanninas ledus arēnā. Sacensības notika no 2018. gada 10. līdz 22. februārim. Tika sadalīti 8 medaļu komplekti. Latviju šorttrekā pārstāvēja Roberts Zvejnieks un Roberto Puķītis.

## Kalendārs
Visi laiki ir pēc Dienvidkorejas laika (UTC+9).

## Medaļas

### Vīrieši

### Sievietes


## Medaļu kopvērtējums
Ainava (Saulkrastu pagasts)

**Ainava** ir vasarnīcu ciems Saulkrastu novada Saulkrastu pagastā. Atrodas pagasta vidusdaļā 3,5 km no pagasta un novada centra Saulkrastiem un 45,4 km no Rīgas.

Apdzīvotā vieta atrodas pie autoceļa P6 (Saulkrasti—Sēja—Ragana).

2025. gadā ciemam pievienots VEF—Pabaži ciems.

## Atsauces
2018. gada E3 Harelbeke

**2018. gada E3 Harelbeke** bija šosejas riteņbraukšanas viendienas sacensības, kas notika 23. martā. Tā bija 61. reize, kad notika E3 Harelbeke sacensības un tās bija desmitās sacensības 2018. gada UCI Pasaules tūres kalendārā.

Sacensībās uzvarēja Niki Terpstra (**'), kurš finišēja ar 20 sekunžu pārsvaru pār sekotāju grupu, kuras sprinta finišā ātrākais bija viņa komandas biedrs [[Filips Žilbērs]], bet trešo vietu ieņēma **' sportists Gregs Van Avermāts.

## Komandas
Tā kā E3 Harelbeke bija UCI Pasaules tūres sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
Āres (grupa)

**Āres** ir mūzikas duets, kas radusies 2014. gadā Salacgrīvā, Latvijā. Grupas dalībnieki ir Andrejs Irbēns un Jānis Zvīnis. Viņu mūzikā dzirdamas gan postroka, gan deju mūzikas iezīmes. Līdz šim grupa ir uzstājusies tādos notikumos un vietās kā Positivus Festival, ''TedxRiga'', K.K. fon Stricka villa un *Sofar Sounds.* 

2017. gadā Āres izdod albumu "*Facets*". Skaņdarbs no albuma "Niedrāja labirints" tiek izmantots kā skaņu celiņš "Katram savu tautas tērpu" prezentācijas video, kas veltīts Latvijas simtgadei. Šis ieraksts iekļuvis starp "beehype.com" labākajiem latviešu albumiem 2017. gadā, kā arī ticis novērtēts latvijas mūzikas apskatnieku portāla "intro.lv" gada albumu topā. 

## Diskogrāfija

* "Āres EP" (2014)
* "Facets" (2017)

## Atsauces


## Ārējās saites
*''Bandcamp'' profils
Frīstaila slēpošana 2018. gada ziemas olimpiskajās spēlēs

**[[Frīstaila slēpošana]] [[2018. gada ziemas olimpiskās spēles|2018. gada ziemas olimpiskajās spēlēs]]** norisinājās Pogvanas Fēniksa parkā. Sacensības notika no 2018. gada 9. līdz 23. februārim. Tika sadalīti 10 medaļu komplekti. Latvija frīstaila slēpošanā nebija pārstāvēta.

## Kalendārs
Visi laiki ir pēc Dienvidkorejas laika (UTC+9).

## Medaļas

### Vīrieši

### Sievietes


## Medaļu kopvērtējums
Astra (Saulkrastu pagasts)

**Astra** bija vasarnīcu ciems Saulkrastu novada Saulkrastu pagastā. Atrodas pagasta centrālajā daļā 3,8 km no pagasta un novada centra Saulkrastiem un 45,7 km no Rīgas.

Apdzīvotā vieta atrodas nomaļus no valsts autoceļiem, Pēterupes kreisajā krastā.

2025. gadā ciems pievienots Līču ciemam.

## Atsauces
2018. gada Gente—Vevelgema

**2018. gada Gente—Vevelgema** bija šosejas riteņbraukšanas viendienas sacensības, kas notika 25. martā. Tā bija 80. reize, kad notika Gente—Vevelgema sacensības un tās bija 11. sacensības 2018. gada UCI Pasaules tūres kalendārā.

Sacensībās trešo reizi uzvarēja **' braucējs [[Peters Sagans]], kurš bija ātrākais sprintā no 20 dalībnieku grupas. Otro un trešo vietu ieņēma [[Elia Vivjāni]] (**') un Arno Demārs (**). Sagana trešais panākums bija atkārtots sacensību uzvarētāju rekords.

## Komandas
Tā kā Gente—Vevelgema bija UCI Pasaules tūres sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
Āres (Saulkrastu pagasts)

**Āres** bija ciems Saulkrastu novada Saulkrastu pagastā. Atrodas pagasta centrālajā daļā 3,8 km no pagasta un novada centra Saulkrastiem un 49,5 km no Rīgas.

Apdzīvotā vieta atrodas pie autoceļa V78 (Saulkrasti–Vidriži), Ķīšupes krastos.

2025. gadā ciems apvienots ar Ķīšupes 1 un Ķīšupes 2 ciemiem, izveidojot jaunu Ķīšupes ciemu.

## Atsauces
Bātciems

**Bātciems** ir privātmāju un vasarnīcu ciems Saulkrastu novada Saulkrastu pagastā. Vēsturiski tas ir sens zvejnieku ciemats, kurš 20. gs. sākumā piederēja Sējas pagastam. Ciems atrodas Saulkrastu pagasta dienvidu daļā 13,4 km no pagasta un novada centra Saulkrastiem un 38,5 km no Rīgas.

Apdzīvotā vieta atrodas pie autoceļa A1 (Rīga (Baltezers)—Igaunijas robeža (Ainaži)) un V101 (Lilaste–Saulkrasti–Duči) krustojuma, kā arī dzelzceļa līnijas Zemitāni—Skulte.

## Atsauces
Jubileja (Saulkrastu pagasts)

**Jubileja** bija vasarnīcu ciems Saulkrastu novada Saulkrastu pagastā. Atrodas pagasta vidusdaļā 3,0 km no pagasta un novada centra Saulkrastiem un 49,7 km no Rīgas.

Apdzīvotā vieta atrodas valsts autoceļa V38 (Saulkrasti–Gāršmalas).

2025. gadā ciems pievienots Pēterupes ciemam.

## Atsauces
Ķīšupe 1

**Ķīšupe 1** bija vasarnīcu ciems Saulkrastu novada Saulkrastu pagastā. Atradās pagasta ziemeļu daļā 3,4 km no pagasta un novada centra Saulkrastiem un 49,2 km no Rīgas.

Apdzīvotā vieta atrodas pie autoceļa V78 (Saulkrasti–Vidriži), Ķīšupes krastā.

2025. gadā ciems apievienots apkārtējie ciemiem — Ķīšupe 2 un Āres, izveidojot jaunu ciemu Ķīšupe.

## Atsauces